Islanan Nicobar

Islanan Nicobar ta un archipiélago den parti ost di Oséano indio, situá den Sùitost Asia, 150 kilometer nortwèst di Provinsia Aceh panort di Sumatra, i separá di Tailandia na su ost pa Laman Andaman. E islanan ta situá aproksimadamente 1.300 kilometer sùitost di kontinente di India, separá pa e Bahia di Bengal. Ademas, e islanan nan ta forma e distrito di Nicobar, ku ta parti di e teritorio uní indio di Islanan Andaman i Nicobar. E Islanan Nicobar, huntu ku e Islanan panort di Andaman, ta forma un frontera marítimo entre Bahia di Bengala i Laman Andaman. UNESCO a inkluí e Gran Isla Nicobar, e isla mas pasùit di e archipiélago, den e Ret Mundial di Reservanan di Biósfera.